Ǹtondôbə nyé nâ: Məlú mə́tē mālá mázu, á māyi kúlī ḿbəmbə ebúg, édzí yā mə̄ ngákɔ́bɔ ai ndá Ísraɛ̂l, mə kɔ́bɔ́ fə ai ndá Yūda. 15Məlú mə́tē ai okala ábǒg tē, mayi bɔ̌ naa Dávid á fái efâlǎ sósōó, efâlǎ tē ńdzɔ̄ yáyi tsíg ńtól, é kúlí fə sósōó á sí ndon. 16Məlú mə̄tē ḿmɔ̄ Yúda ǎ yi kodeban, Yerúzalɛm a ńtɔ̄á á mvóg dzīé ai afidí ásə á ńnə̄m; é dzwé báyī nyé yole ńdɔ̄ láyi bɔ̌ naa: Ńtí sōsōó wāān» 17Amú Ǹtondôbə a kɔ́bɔ̄ nâ: Dávid ǎ yǐ kig dzə́man ai efâla tɔ eyɔŋ, édzí yáyi tɔbɔ á ndá Īsraɛ̂l. 18Bəfadǎ bəlevíta bâyǐ kig dzə́man ai éfâla yáyi ma tə́bə̄ ósū nə́ yátūni mim̀kpə́l bíyə́m, é tumu bifái á ndóan, é vâ mətúnuŋa amǒs yā ámǒs ósə. 19Ńdɔ̄ fə ebúg Ńtondôbə é ngákwí ábə Yeremías nâ: 20éyə Ǹtondôbə a kɔ́bɔ ná: ngə́ mí nə dzǎm tsǎm élad dzáma ai amǒs, ai elad dzáma ai alú, ákyāí yə̄ nâ alú ai amǒs təge suan ábōg lə́ ngátə́leban, 21eyɔ̌ŋ tē áfə elad dzáma ai etúgā dzáma Dávid dzɔ̂ yáyi tsamban, a ńtɔ̄á təge ai é mɔ́n yǎ ā yi nɔŋ édzōē yā étɔ̄á kúm dzíé, dzam də́dā ai bəfadǎ bəlevítǎ yā bádzála ésīá dzáma. 22Ḿból miǹkundǎ yā yób mí nə́ təge ai aláŋá, ḿból ǹsə́lə̌g yā máŋ ó nə təge ai táŋ, éyə̄ hḿ māyi bulǔ mvɔŋ bod Dávid, etúga dzámā nálā, ai bəlevítǎ yā bádzála ésīé dzáma.